Hotklou Beuran se 'geheime wapen' nie genoeg | Netwerk24
Twee vroue aangekeer oor Estina-geld
Twee vroue, onder wie 'n voormalige senior amptenaar in die Vrystaatse regering, verskyn Vrydag in die Bloemfonteinse streekhof nadat hulle Donderdag in Bloemfontein aangekeer is in verband met korrupsie, bedrog en geldwassery.
Jong onderwyseres vasgebind en verwurg
Khumontle Mokgosi (25) het uitgesien na haar loopbaan as onderwyseres, maar dié droom is aan skerwe nadat sy vermoor is.
7-jarige verkrag: 'Maak lys van seksoortreders bekend'
Verskeie organisasies het hulle ontferm oor 'n sewejarige meisie van Kimberley, wat deur haar 60-jarige stiefpa en twee familielede verkrag is.
Blitsbok Shakes dalk tydelik in Bul-kraal
In 'n poging om sewesrugbyspelers broodnodige wedstrydtyd te gee én finansiële verligting te bring, kan 'n Blitsbok soos Siviwe Soyizwapi waarskynlik vanjaar vir die Blou Bulle in die Curriebeker-reeks uitdraf.
Hokaai, sê Dawie oor ontwikkeling op Nuweland
Verbeel jou wat 'n eiendomsontwikkeling op Coetzenburg aan Stellenbosch se karakter sal doen. Dán kry jy 'n prentjie van só 'n projek waar die Nuweland-rugbystadion tans staan.
Djokovic se 2de Covid-19-toets negatief
Die wêreld se nommereen-tennisspeler, Novak Djokovic, en sy vrou, Jelena, wat verlede week albei positief vir die koronavirus getoets is, is intussen negatief getoets.
Die eise teen Steinhoff het in die afgelope maande tot bykans R200 miljard aangegroei, maar die maatskappy is hoopvol om nog in die kalenderjaar met eisers te skik.
Mr Tekkie verloor appèlsaak oor lys van 'verbode' skoene
Die feit dat 'n lys van skoene wat Mr Tekkie nie mag verkoop nie nooit by 'n tussentydse interdik hieroor aangeheg is nie, het geen impak op die interdik nie.
GPI verkoop hoofkantoor, maar nie Sun Slots
Die Kaapse bemagtigingsgroep Grand Parade Investments (GPI) se transaksie om sy belang in Sun Slots te verkoop, het deur die mat geval.
Om tuis te sterf is beter as in 'n veldhospitaal
In die voordagure van Sondag het ek en die gryse besluit in óns huis word teruggegaan na vlak 5-inperking. Want met dié hand-oor-hand toename in koronavirusgevalle in Port Elizabeth het 'n groot skrik ons getref.
Covid oorweldig ons instellings
Ek was onlangs in 'n boekwinkel op soek na iets om te lees, maar dit was 'n stryd, want ek was bang om deur die boeke te blaai uit vrees dat ek Covid-19 sal kry.
Beeld, Die Burger en Volksblad sê: Munisipale oortreders moet nou vervolg word
Die ouditeur-generaal (OG) se jongste verslag oor die gebrekkige vordering wat betref wanbestuur en onregmatige besteding deur munisipaliteite, kan geen verrassing wees nie.
Hof: Meghan meen koninklikes steun haar nie in swangerskap
Meghan, die hertogin van Sussex, het tydens haar swangerskap gevoel dat die Britse koninklike familie haar nie ondersteun nie, volgens hofdokumente wat voor die Londense hooggeregshof dien.
Rina, Mathys-hulle sing vir bejaardes in Pierneef
Lewensasem, 'n konsert deur die geestelike groep In Sy spore, word Sondag ten bate van sorg vir bejaardes virtueel deur die Pierneefteater in Pretoria aangebied.
Dokkie oor 'Eet Kreef! Herleef' Saterdag gestroom
'n Dokumentêre rolprent oor die musiekproduksie Eet Kreef! Herleef – waarin die musiek van Johannes Kerkorrel en die Gereformeerde Blues Band weerklink – word Saterdag gestroom.
Resep vir vlakoek is erfstuk in hul familie
Die 13-jarige Nina Beukes van Ashton in die Wes-Kaap sê sy is mal daaroor om vlakoek vir spesiale geleenthede te bak.
KNORMOER: Koebaai, kuns van die Arteon
Een van die slagoffers van die rand en die rigting waarin kopers se smaak beweeg het, is Volkswagen se Arteon.
Hotklou Beuran se 'geheime wapen' nie genoeg
Deur Tinus Van Staden 07 Februarie 2019 16:28
Hy weet hy beskik oor 'n unieke wapen wat van hom 'n aanloklike kandidaat as die Proteas se bykomende snelbouler in hul Wêreldbeker-groep kan maak.
Beuran Hendricks het Woensdagaand in Centurion met spogsyfers van 4/14 teen Pakistan uitgeblink. Foto: Gallo Images
Maar die linkshandige swaaibalbouler Beuran Hendricks weier om sy gedagtes te ver in die toekoms te laat dwaal.
Hendricks, waarskynlik die voorste linkshandige sneller in die land op die oomblik, het Woensdagaand geskitter in die laaste T20-wedstryd teen Pakistan in Centurion. Hy het vier paaltjies platgetrek en slegs 14 lopies in sy vier beurte afgestaan.
Hy weet die feit dat hy 'n hotklou is, gee vir hom 'n voordeel. Tog besef hy dít alleen verseker hom nie van 'n plek in die WB-groep as die vierde sneller naas die voorkeur-trio van Dale Steyn, Lungi Ngidi en Kagiso Rabada nie. Suid-Afrika is steeds op soek na 'n bykomende snelbouler vir hul groep van 15 spelers.
"Dit beteken nie noodwendig ek is 'n aanloklike keuse vir die Wêreldbeker-groep nie. Ek beskik oor 'n unieke vaardigheid in enige boulaanval, maar dit is steeds nodig om goeie vertonings te lewer," het Hendricks Woensdagaand gesê.
"Dit gaan meer oor my vertonings en om goed te speel oor 'n lang tydperk.
"Op die oomblik benader ek dinge een wedstryd op 'n slag. Ek het sekere vaardighede wat ek probeer uitstal wanneer ek 'n kans kry."
Daar is ook nog aspekte van sy spel wat skaafwerk nodig het.
"Ek wil die bal gereeld teen vaart swaai in die openingsbeurte. Ek wil ook verseker dat ek betroubaar is in die laaste boulbeurte."
Hendricks sê sy syfers van 4/14 klink "magies".
" 'n Mens werk baie hard om sulke vertonings te lewer," sê hy.
Dit is juis harde werk en voorbereiding wat hom gehelp het om sy skitterende spelpeil in al drie formate op die oomblik te handhaaf, sê hy.
Hendricks (28) het sy Protea-buiging reeds in 2014 in 'n T20-wedstryd gemaak en daar is groot dinge van dié bouler verwag, veral omdat hy linkshandig is en die bal kon swaai. Beserings het sy ontwikkeling egter gekniehalter.
"Deur my loopbaan is ek deur beserings lamgelê. Ek moes na my fiksheidsvlakke kyk en dit verbeter, sodat ek so lank as moontlik op die speelveld kon bly."
Hy sê die werk wat hy saam met die kondisioneringsafrigters gedoen het, eers by die Cape Cobras en nou by die Lions, het hom gehelp om nou beseringsvry te bly en goeie vertonings te lewer.
Intussen sê David Miller, die Proteas se instaan-kaptein, die jong spelers in die groep sal baie selfvertroue uit hul reekssege teen die wêreld se voorste T20-span put, al het hulle die derde wedstryd verloor.